text: Ældste bygning i Billund rives ned
  06 december 2011 kl. 12.05
  Den ældste gård i Billund Kommune er ved at blive revet ned for at give plads til nye byggegrunde på Morsbølvej i Grindsted. Huset er fra 1823.
  Gården er bygget som et vestjysk længehus.
  Horsbøl-slægten solgte i 2006 gården til kommunen for ti millioner kroner.
  Annemarie Horsbøl Jørgensen har protesteret mod nedrivningen, men Billund Kommune jævner alligevel stuehuset og længerne med jorden.
  Kulturarvsstyrelsen har afvist at frede stuehuset, selv om styrelsen mener, at huset har historisk værdi.
  Det er dog kommunen, der afgør, om en bygning skal erklæres bevaringsværdig.
  